Бристоль Роверс

«Бристоль Роверс» (;) — Англияның Бристоль қаласында орналасқан кәсіби футбол клубы. Команда Англия футбол лигасы жүйесінің төртінші деңгейі — EFL League Two лигасында ойнайды. Тарихы Алғашқы жылдар Клуб 1883 жылдың қыркүйегінде Бристольдегі Eastville мейрамханасында өткен жиналыстан кейін құрылды. Бастапқыда ол Black Arabs F.C. деп аталды. Бұл атау регби ойнайтын Arabs командасының құрметіне және олардың киетін қара түсті формаларына байланысты қойылған. Алайда бұл атау тек 1883–84 маусымында ғана қолданылды. Жергілікті жанкүйерлердің назарын көбірек аудару мақсатында клуб 1884 жылы Eastville Rovers деп қайта аталды. Клуб алғашында тек жолдастық матчтармен шектеліп отырды, тек 1887–88 маусымында алғаш рет Глостершир Кубогына қатысты. 1892 жылы клуб Бристоль және Аудан Лигасының негізін қалаушылардың бірі болды. Бұл лига үш жылдан кейін Батыс Лигасы деп атала бастады. 1897 жылы Eastville Rovers клубы Бирмингем және Аудан Лигасына қосылды және екі маусым бойы осы лига мен Батыс Лигасында қатар ойнады. 1897–98 маусымының басында клуб кәсіби деңгейге өтіп, атауын Бристоль Иствилл Роверс деп өзгертті, ал 1899 жылдың 17 ақпанында ресми түрде Бристоль Роверс болып аталды. 1899 жылы клуб жаңа құрылған Оңтүстік Лигасына қосылып, ол жерде 1920 жылға дейін ойнады және 1905 жылы лига чемпионы атанды. Футбол лигасы 1920–21 жылғы маусымда Оңтүстік Лига командалары Футбол Лигасының жаңа үшінші дивизионына (Division Three) ауыстырылды. Келесі маусымда бұл дивизион Division Three (South) деп аталды. Олар осы дивизионда 30 жылдан астам уақыт бойы ойнады, тек 1952–53 жылғы маусымда чемпион атанып, жоғарғы дивизионға көтерілді. Команда бұдан басқа алты рет жоғарғы дивизионға көтерілді: 1973–74 жылы үшінші дивизионнан екіншіге, 1989–90 жылы үшінші дивизион чемпионы ретінде, 2006–07 жылы Бірінші Лигаға (Football League One), 2014–15 жылы Конференция Премьерінен Екінші Лигаға (League Two), 2015–16 жылы Бірінші Лигаға және 2021–22 маусымында Екінші Лигадан Бірінші Лигаға. Клуб сегіз рет төменгі дивизионға түсіп қалған: 1961–62, 1980–81, 1992–93, 2000–01, 2010–11, 2013–14, 2020–21 және соңғы рет 2024–25 маусымының соңында. Бристоль Роверс клубының футбол иерархиясындағы ең жоғары жетістігі – екінші деңгейде (Second Tier) алтыншы орынға ие болу. Бұл нәтижеге олар екі рет жеткен: 1955–56 және 1958–59 маусымдарында. Ал ең төменгі лига позициясы – төртінші дивизионда 24 команданың ішінде 23-орын. Бұл жағдай екі рет болған. 2001–02 маусымында. Бұл жағдай 2013–14 маусымында қайталанып, клуб алғаш рет Конференцияға түсіп қалды. Алайда келесі маусымда Гримсби Таун командасын пенальти сериясында жеңіп, лигаға қайта оралды. 2016 жылдың ақпанында клубтың 92% үлесі Иорданиялық әл-Қади отбасына сатылып, Иордания футбол қауымдастығының мүшесі Уаэль әл-Қади клуб президенті атанды. 2016 жылдан бастап клубтың иесі – Dwane Sports Ltd (92.6%), қалған 7.4% Бристоль Роверс жанкүйерлер клубына тиесілі. 2016 жылдың мамырында клуб Екінші Лигада соңғы турда 92-минутта гол соғып, Дагенем энд Редбридж клубын жеңіп, Аккрингтон Стэнли жеңіске жете алмай қалуы арқасында үшінші деңгейге (League One) көтерілді. Бұл 2011 жылдан бері алғаш рет Бристоль Роверс командасы үшінші деңгейге жеткен сәт болды, клуб қарызы капитализацияланып, Almondsbury ауданындағы Hortham Lane мекенжайында жаңа жаттығу базасы салынады деп жарияланды. Бұл орын бұрын «The Colony» деп аталып, 2017 жылдан бастап клубтың иелігінде болған. Клуб оны «The Quarters» деп қайта атаған болатын және ол 2020–21 маусымының басына дейін дайын болады деп күтілген. 2023 жылдың 3 тамызында Кувейт кәсіпкері Хуссейн әл-Саид Dwane Sports компаниясындағы бақылаушы 55% үлесті сатып алып, клуб төрағасы атанды. 2024 жылдың 22 қарашасында әл-Саид Уаэль мен Самер әл-Қадидің иелігіндегі қалған 45% үлесті 18 ай ішінде сатып алуға келісімге келді. Кубоктық жарыстар стадионында Транмир Роверс командасына қарсы ойнап жатқан сәт.]] Бристоль Роверс клубының жеңіп алған жалғыз ірі кубогы – 1972 жылғы Уотни кубогы. Онда олар финалда Шеффилд Юнайтед клубын жеңген болатын. Сондай-ақ, клуб 1934–35 жылғы маусымда Үшінші Дивизион (Оңтүстік) Кубогын жеңіп алған, әрі Глостершир кубогын 32 рет жеңіп алған. Клуб ешқашан Еуропа клубтық чемпионаттарында ойнамаған. Англия Кубогы жарысында Бристоль Роверс командасы үш рет ширек финалға шыққан. Бірінші рет 1950–51 маусымында, олар Ньюкасл Юнайтедпен Сент-Джеймс Парк стадионында 62 787 көрерменнің алдында ойнады. Бұл Бристоль Роверс матчтарындағы ең жоғары көрермен санының рекорды. Екінші рет - 1957–58 маусымында, онда олар ширек финалда Фулхэм клубынан жеңіліп қалды. Клуб екі рет Футбол Лигасы трофейінің финалына шықты: 1989–90 және 2006–07 жылдары, бірақ екі жағдайда да финалда жеңіліп қалды . Жетістіктері Лига *Football League Third Division South / Football League Third Division (3 деңгей) **Чемпион: 1952–53, 1989–90 **Күміс жүлдегер: 1973–74 *Football League Fourth Division / Football League Two (4 деңгей) **Жоғарылады: 2015–16, 2021–22 **Плей-офф жеңімпазы: 2007 *National League (5 деңгей) **Плей-офф жеңімпазы: 2014–15 *Southern Football League **Чемпион: 1904–05 *Western Football League **Чемпион: 1899–1900 **Күміс жүлдегер: 1902–03 Кубок *EFL Trophy / Football League Trophy **Финалист: 1989–90, 2006–07 *Football League Third Division South Cup **Жеңімпаз: 1934–35 *Watney Cup **Жеңімпаз: 1972 *Gloucestershire Cup **Жеңімпаз (32): 1888–89, 1902–03, 1904–05, 1913–14, 1924–25, 1927–28, 1934–35, 1935–36, 1937–38, 1947–48, 1948–49, 1950–51, 1953–54, 1954–55, 1955–56, 1958–59, 1962–63, 1963–64, 1964–65, 1965–66, 1967–68, 1973–74, 1974–75, 1981–82, 1982–83, 1983–84, 1984–85, 1988–89, 1989–90, 1992–93, 1993–94, 1994–95 Дереккөздер